CELEX: 32020R0968
Language: mt
Date: 2020-07-03 00:00:00
Title: Regolament ta’ Implimentazzjoni tal-Kummissjoni (UE) 2020/968 tat-3 ta’ Lulju 2020 li jġedded l-approvazzjoni tas-sustanza attiva piriprossifen f’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011 (Test b’rilevanza għaż-ŻEE)

6.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 213/7
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/968
         tat-3 ta’ Lulju 2020
         li jġedded l-approvazzjoni tas-sustanza attiva piriprossifen f’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 20(1) tiegħu,
         Billi:
         
                     (1)
                  
                  
                     Id-Direttiva tal-Kummissjoni 2008/69/KE (2) inkludiet il-piriprossifen bħala sustanza attiva fl-Anness I tad-Direttiva tal-Kunsill 91/414/KEE (3).
                  
               
                     (2)
                  
                  
                     Is-sustanzi attivi inklużi fl-Anness I tad-Direttiva 91/414/KEE jitqiesu li ġew approvati skont ir-Regolament (KE) Nru 1107/2009 u huma elenkati fil-Parti A tal-Anness tar-Regolament ta’ Implimentazzjoni tal-Kummissjoni (UE) Nru 540/2011 (4).
                  
               
                     (3)
                  
                  
                     Kif stabbilit fil-Parti A tal-Anness tar-Regolament ta’ Implimentazzjoni (UE) Nru 540/2011, l-approvazzjoni tas-sustanza attiva piriprossifen tiskadi fil-31 ta’ Diċembru 2020.
                  
               
                     (4)
                  
                  
                     Ġiet ippreżentata applikazzjoni għat-tiġdid tal-approvazzjoni tas-sustanza attiva piriprossifen f’konformità mal-Artikolu 1 tar-Regolament ta’ Implimentazzjoni tal-Kummissjoni (UE) Nru 844/2012 (5) fil-perjodu taż-żmien previst f’dak l-Artikolu.
                  
               
                     (5)
                  
                  
                     L-applikant ippreżenta d-dossiers supplimentari meħtieġa f’konformità mal-Artikolu 6 tar-Regolament ta’ Implimentazzjoni (UE) Nru 844/2012. L-Istat Membru relatur sab li l-applikazzjoni kienet kompluta.
                  
               
                     (6)
                  
                  
                     L-Istat Membru relatur ħejja rapport ta’ valutazzjoni tat-tiġdid b’konsultazzjoni mal-Istat Membru korelatur u ppreżentah lill-Awtorità Ewropea dwar is-Sigurtà fl-Ikel (“l-Awtorità”) u lill-Kummissjoni fl-14 ta’ Diċembru 2017.
                  
               
                     (7)
                  
                  
                     L-Awtorità għamlet is-sommarju tad-dossier supplementari disponibbli għall-pubbliku. L-Awtorità ċċirkolat ukoll ir-rapport ta’ valutazzjoni tat-tiġdid lill-applikanti u lill-Istati Membri għall-kummenti u nediet konsultazzjoni pubblika dwaru. L-Awtorità għaddiet il-kummenti li rċeviet lill-Kummissjoni.
                  
               
                     (8)
                  
                  
                     Fis-17 ta’ Mejju 2019, l-Awtorità kkomunikat lill-Kummissjoni l-konklużjoni (6) tagħha dwar jekk jistax ikun mistenni li l-piriprossifen tissodisfa l-kriterji tal-approvazzjoni previsti fl-Artikolu 4 tar-Regolament (KE) Nru 1107/2009. Fil-21 ta’ Ottubru 2019, il-Kummissjoni ppreżentat l-abbozz tar-rapport dwar it-tiġdid rigward il-piriprossifen lill-Kumitat Permanenti dwar il-Pjanti, l-Annimali, l-Ikel u l-Għalf.
                  
               
                     (9)
                  
                  
                     Fir-rigward tal-kriterji biex jiġu identifikati l-proprjetajiet li jfixklu s-sistema endokrinali introdotti bir-Regolament tal-Kummissjoni (UE) 2018/605 (7), il-konklużjoni tal-Awtorità tindika li l-piriprossifen mhuwiex interferent endokrinali.
                  
               
                     (10)
                  
                  
                     Il-Kummissjoni stiednet lill-applikant biex iressaq il-kummenti tiegħu dwar il-konklużjoni tal-Awtorità u, f’konformità mat-tielet paragrafu tal-Artikolu 14(1) tar-Regolament ta’ Implimentazzjoni (UE) Nru 844/2012, dwar ir-rapport ta’ tiġdid. L-applikant ippreżenta l-kummenti tiegħu, u dawn ġew eżaminati bir-reqqa.
                  
               
                     (11)
                  
                  
                     Dwar l-użu rappreżentattiv wieħed jew aktar, ta’ mill-inqas prodott wieħed tal-protezzjoni tal-pjanti li fih is-sustanza attiva piriprossifen, ġie stabbilit li l-kriterji għall-approvazzjoni previsti fl-Artikolu 4 tar-Regolament (KE) Nru 1107/2009 huma ssodisfati.
                  
               
                     (12)
                  
                  
                     Il-valutazzjoni tar-riskju għat-tiġdid tal-approvazzjoni tas-sustanza attiva piriprossifen hija bbażata fuq għadd limitat ta’ użi rappreżentattivi, li madankollu ma jillimitawx l-użi li għalihom jistgħu jiġu awtorizzati l-prodotti għall-protezzjoni tal-pjanti li fihom il-piriprossifen.
                  
               
                     (13)
                  
                  
                     Għalhekk, huwa xieraq li l-approvazzjoni tal-piriprossifen tiġġedded.
                  
               
                     (14)
                  
                  
                     F’konformità mal-Artikolu 14(1) tar-Regolament (KE) Nru 1107/2009, flimkien mal-Artikolu 6 tiegħu u fid-dawl tal-għarfien xjentifiku u tekniku attwali, jeħtieġ li jiġu previsti ċerti kundizzjonijiet. B’mod partikolari, jixraq li tintalab iktar informazzjoni ta’ konferma.
                  
               
                     (15)
                  
                  
                     F’konformità mal-Artikolu 20(3) tar-Regolament (KE) Nru 1107/2009, flimkien mal-Artikolu 13(4) tiegħu, jenħtieġ li l-Anness tar-Regolament ta’ Implimentazzjoni (UE) Nru 540/2011 jiġi emendat skont dan.
                  
               
                     (16)
                  
                  
                     Ir-Regolament ta’ Implimentazzjoni tal-Kummissjoni (UE) 2019/1589 (8) estenda l-perjodu ta’ approvazzjoni tal-piriprossifen sal-31 ta’ Diċembru 2020 sabiex il-proċess tat-tiġdid ikun jista’ jitlesta qabel ma jiskadi l-perjodu ta’ approvazzjoni ta’ dik is-sustanza attiva. Madankollu, minħabba li deċiżjoni dwar it-tiġdid tal-approvazzjoni tittieħed qabel l-iskadenza ta’ dak il-perjodu ta’ approvazzjoni estiż, dan ir-Regolament jenħtieġ li japplika mill-1 ta’ Awwissu 2020, għajr għad-dispożizzjoni li tikkonċerna l-kontenut ta’ toluwen speċifikat fil-kolonna “Purezza” tat-tabella fl-Anness I, li jenħtieġ li tapplika mill-1 ta’ Awwissu 2021.
                  
               
                     (17)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Tiġdid tal-approvazzjoni tas-sustanza attiva
            L-approvazzjoni tas-sustanza attiva piriprossifen tiġġedded kif stabbilit fl-Anness I.
         
         
            Artikolu 2
            Emendi għar-Regolament ta’ Implimentazzjoni (UE) Nru 540/2011
            L-Anness tar-Regolament ta’ Implimentazzjoni (UE) Nru 540/2011 huwa emendat f’konformità mal-Anness II ta’ dan ir-Regolament.
         
         
            Artikolu 3
            Dħul fis-seħħ u data tal-applikazzjoni
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Awwissu 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-3 ta’ Lulju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 309, 24.11.2009, p. 1.
         
            (2)  Id-Direttiva tal-Kummissjoni 2008/69/KE tal-1 ta’ Lulju 2008 li temenda d-Direttiva tal-Kunsill 91/414/KEE biex tinkludi l-clofentezine, dicamba, difenoconazole, diflubenzuron, imazaquin, lenacil, oxadiazon, picloram u pyriproxyfen bħala sustanzi attivi (ĠU L 172, 2.7.2008, p. 9).
         
            (3)  Id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 230, 19.8.1991, p. 1).
         
            (4)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).
         
            (5)  Ir-Regolament ta’ Implimentazzjoni tal-Kummissjoni (UE) Nru 844/2012 tat-18 ta’ Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta’ tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti (ĠU L 252, 19.9.2012, p. 26).
         
            (6)  EFSA Journal 2018;16(7):5307; Disponibbli online: www.efsa.europa.eu.
         
            (7)  Ir-Regolament tal-Kummissjoni (UE) 2018/605 tad-19 ta’ April 2018 li jemenda l-Anness II tar-Regolament (KE) Nru 1107/2009 billi jistabbilixxi l-kriterji xjentifiċi biex jiġu ddeterminati l-proprjetajiet li jfixklu s-sistema endokrinali (ĠU L 101, 20.4.2018, p. 33).
         
            (8)  Ir-Regolament ta’ Implimentazzjoni tal-Kummissjoni (UE) 2019/1589 tas-26 ta’ Settembru 2019 li jemenda r-Regolament ta’ Implimentazzjoni (UE) Nru 540/2011 fir-rigward tal-estensjoni tal-perjodi ta’ approvazzjoni tas-sustanzi attivi amidosulfuron, beta-cyfluthrin, bifenox, chlorotoluron, clofentezine, clomazone, cypermethrin, daminozide, deltamethrin, dicamba, difenoconazole, diflubenzuron, diflufenican, fenoxaprop-P, fenpropidin, fludioxonil, flufenacet, fosthiazate, indoxacarb, lenacil, MCPA, MCPB, nicosulfuron, picloram, prosulfocarb, pyriproxyfen, thiophanate-methyl, triflusulfuron u tritosulfuron (ĠU L 248, 27.9.2019, p. 24).
      
      
         
            ANNESS I
            
                        Isem Komuni, Numri ta’ Identifikazzjoni
                     
                     
                        Isem tal-IUPAC
                     
                     
                        Purità  (1)
                        
                     
                     
                        Data tal-approvazzjoni
                     
                     
                        Skadenza tal-approvazzjoni
                     
                     
                        Dispożizzjonijiet speċifiċi
                     
                  
                        Piriprossifen.
                        2-((1-(4-Fenossifenossi)propan-2-il)ossi)piridina.
                        Nru CIPAC: 715.
                        Nru CAS: 95737-68-1.
                        Nru KE (EINECS jew ELINCS): 429-800-1
                     
                     
                        4-fenossifenil (RS)-2(2-piridilossi) propil etere
                     
                     
                        ≥ 970 g/kg
                        Mill-1 ta’ Awwissu 2021, Impurità massima: Toluwen
                        5 g/Kg
                     
                     
                        L-1 ta’ Awwissu 2020
                     
                     
                        Il-31 ta’ Lulju 2035
                     
                     
                        Għall-implimentazzjoni tal-prinċipji uniformi, kif imsemmi fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport dwar it-tiġdid rigward il-piriprossifen u b’mod partikolari l-Appendiċijiet I u II tiegħu.
                        F’din il-valutazzjoni kumplessiva, l-Istati Membri għandhom jagħtu attenzjoni partikolari:
                        
                                    —
                                 
                                 
                                    l-esponiment djetetiku tal-konsumaturi għar-residwi tal-piriprossifen,
                                 
                              
                                    —
                                 
                                 
                                    il-protezzjoni tal-organiżmi li jgħixu fis-sedimenti u tal-organiżmi akkwatiċi,
                                 
                              
                                    —
                                 
                                 
                                    il-protezzjoni tan-naħal.
                                 
                              Fir-rigward tal-protezzjoni tal-organiżmi li jgħixu fis-sedimenti u tal-organiżmi akkwatiċi, għall-użu fil-beraħ tal-prodotti għall-prodott għall-protezzjoni tal-pjanti li fihom il-piriprossifen l-Istati Membri għandhom jinkludu fil-kundizzjonijiet speċifiċi miżuri xierqa ta’ mitigazzjoni tar-riskju, pereżempju żoni ta’ lqugħ fejn ma jistgħux jintużaw sprejs u/jew tnaqqis tad-deriva sprejjata, sabiex jiksbu riskju baxx għall-organiżmi li jgħixu fis-sedimenti u għall-organiżmi akkwatiċi.
                        Fir-rigward tal-protezzjoni tan-naħal, għall-użu fil-beraħ tal-prodott għall-protezzjoni tal-pjanti li fihom il-piriprossifen l-Istati Membri għandhom jinkludu fil-kundizzjonijiet speċifiċi restrizzjoni biex l-applikazzjoni ssir f’perjodi li fihom l-għelejjel li jattiraw in-naħal ma jarmux fjuri, u miżuri xierqa ta’ mitigazzjoni tar-riskju, pereżempju żoni ta’ lqugħ fejn ma jistgħux jintużaw sprejs u/jew tnaqqis tad-deriva sprejjata, sabiex jiksbu riskju baxx għan-naħal u għal-larvi tan-naħal.
                        L-applikant għandu jippreżenta l-informazzjoni ta’ konferma lill-Kummissjoni, lill-Istati Membri u lill-Awtorità fir-rigward tal-effett tal-proċessi tat-trattament tal-ilma fuq in-natura tar-residwi preżenti fl-ilma tas-superfiċe u fl-ilma tal-pjan, meta ssir l-astrazzjoni tal-ilma tas-superfiċe għall-ilma tax-xorb.
                        L-applikant għandu jippreżenta l-informazzjoni ta’ konferma mitluba fi żmien sentejn mid-data tal-pubblikazzjoni, mill-Kummissjoni, ta’ dokument ta’ gwida dwar l-evalwazzjoni tal-effett tal-proċessi tat-trattament tal-ilma fuq in-natura tar-residwi preżenti fl-ilma tas-superfiċe u fl-ilma tal-pjan.
                     
                  
               (1)  Iktar dettalji dwar l-identità u l-ispeċifikazzjoni tas-sustanza attiva huma pprovduti fir-rapport ta’ tiġdid.
         
      
      
         
            ANNESS II
            L-Anness tar-Regolament ta’ Implimentazzjoni (UE) Nru 540/2011 huwa emendat kif ġej:
            
                        (1)
                     
                     
                        fil-Parti A, titħassar l-entrata 179 dwar il-piriprossifen;
                     
                  
                        (2)
                     
                     
                        fil-Parti B, tiżdied l-entrata li ġejja:
                        
                                    Nru
                                 
                                 
                                    Isem Komuni, Numri ta’ Identifikazzjoni
                                 
                                 
                                    Isem tal-IUPAC
                                 
                                 
                                    Purità  (1)
                                    
                                 
                                 
                                    Data tal-approvazzjoni
                                 
                                 
                                    Skadenza tal-approvazzjoni
                                 
                                 
                                    Dispożizzjonijiet speċifiċi
                                 
                              
                                    “142
                                 
                                 
                                    Piriprossifen.
                                    2-((1-(4-Fenossifenossi)propan-2-il)ossi)piridina.
                                    Nru CIPAC: 715.
                                    Nru CAS: 95737-68-1.
                                    Nru KE (EINECS jew ELINCS): 429-800-1
                                 
                                 
                                    4-fenossifenil (RS)-2(2-piridilossi) propil etere
                                 
                                 
                                    ≥ 970 g/kg Impurità massima: Toluwen
                                    5 g/Kg
                                 
                                 
                                    L-1 ta’ Awwissu 2020
                                 
                                 
                                    Il-31 ta’ Lulju 2035
                                 
                                 
                                    Għall-implimentazzjoni tal-prinċipji uniformi, kif imsemmi fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport dwar it-tiġdid rigward il-piriprossifen u b’mod partikolari fl-Appendiċijiet I u II tiegħu.
                                    F’din il-valutazzjoni kumplessiva, l-Istati Membri għandhom jagħtu attenzjoni partikolari:
                                    
                                                —
                                             
                                             
                                                l-esponiment djetetiku tal-konsumaturi għar-residwi tal-piriprossifen,
                                             
                                          
                                                —
                                             
                                             
                                                il-protezzjoni tal-organiżmi li jgħixu fis-sedimenti u tal-organiżmi akkwatiċi,
                                             
                                          
                                                —
                                             
                                             
                                                il-protezzjoni tan-naħal.
                                             
                                          Fir-rigward tal-protezzjoni tal-organiżmi li jgħixu fis-sedimenti u tal-organiżmi akkwatiċi, għall-użu fil-beraħ tal-prodotti għall-prodott għall-protezzjoni tal-pjanti li fihom il-piriprossifen l-Istati Membri għandhom jinkludu fil-kundizzjonijiet speċifiċi miżuri xierqa ta’ mitigazzjoni tar-riskju, pereżempju żoni ta’ lqugħ fejn ma jistgħux jintużaw sprejs u/jew tnaqqis tad-deriva sprejjata, sabiex jiksbu riskju baxx għall-organiżmi li jgħixu fis-sedimenti u għall-organiżmi akkwatiċi.
                                    Fir-rigward tal-protezzjoni tan-naħal, għall-użu fil-beraħ tal-prodott għall-protezzjoni tal-pjanti li fihom il-piriprossifen l-Istati Membri għandhom jinkludu fil-kundizzjonijiet speċifiċi restrizzjoni biex l-applikazzjoni ssir f’perjodi li fihom l-għelejjel li jattiraw in-naħal ma jarmux fjuri, u miżuri xierqa ta’ mitigazzjoni tar-riskju, pereżempju żoni ta’ lqugħ fejn ma jistgħux jintużaw sprejs u/jew tnaqqis tad-deriva sprejjata, sabiex jiksbu riskju baxx għan-naħal u għal-larvi tan-naħal.
                                    L-applikant għandu jippreżenta l-informazzjoni ta’ konferma lill-Kummissjoni, lill-Istati Membri u lill-Awtorità fir-rigward tal-effett tal-proċessi tat-trattament tal-ilma fuq in-natura tar-residwi preżenti fl-ilma tas-superfiċe u fl-ilma tal-pjan, meta ssir l-astrazzjoni tal-ilma tas-superfiċe għall-ilma tax-xorb.
                                    L-applikant għandu jippreżenta l-informazzjoni ta’ konferma mitluba fi żmien sentejn mid-data tal-pubblikazzjoni, mill-Kummissjoni, ta’ dokument ta’ gwida dwar l-evalwazzjoni tal-effett tal-proċessi tat-trattament tal-ilma fuq in-natura tar-residwi preżenti fl-ilma tas-superfiċe u fl-ilma tal-pjan.”
                                 
                              
                  
               (1)  Iktar dettalji dwar l-identità u l-ispeċifikazzjoni tas-sustanza attiva huma pprovduti fir-rapport ta’ tiġdid.